DeurAfriForum	 07/11/2021 07/12/2021
AfriForum het van vanjaar verskeie dorpe in Gauteng se water getoets om die gehalte van dié dorpe se drink- (bloudruppelstatus) en rioolwater (groendruppelstatus) te bepaal.
"Ons kon vasstel dat die dorpe in Gauteng se drinkwater aan die minimum standaarde voldoen en geen skadelike bakterieë bevat nie. AfriForum sal die watergehalte deurlopend toets want inwoners het 'n grondwetlike reg tot skoon drinkwater," sê Dewet Ungerer, AfriForum se distrikskoördineerder vir die Oos-Rand.
Volgens AfriForum se groendruppeluitslae voldoen 11 rioolsuiweringsaanlegte wat getoets is, nie aan die gestelde mikrobiologiese standaarde nie.
Die burgerregteorganisasie het sy kommer uitgespreek oor rioolsuiweringsaanlegte binne die munisipaliteite waarvan die rioolwater nie aan die gestelde standaarde voldoen nie, soos in die tabel aangedui. "Ons sal die nienakoming verder ondersoek en optree waar nodig," sê Ungerer.
"AfriForum se nasionale blou-en-groendruppelprojek fokus op die stand van dorpe se drinkwater- en rioolaanlegte. Dié projekte fokus nie noodwendig op die toestand van die aanleg self nie, maar wel op die gehalte van die water wat ná die proses as eindproduk in die vorm van drinkwater en behandelde rioolwater gelewer word," sluit Ungerer af.
AfriForum versoek inwoners van Gauteng om aan dié organisasie die mandaat te gee om die gehalte van water voortdurend te moniteer. SMS "Skoon water" na 45340 (R1) en steun hierdie aksie.
Die volledige verslag kan hier gelees word
AfriForum Jeug gekant teen beoogde naamsveranderings by Kovsies
AFRIFORUM STIG 'N BUURTWAG IN LANGEBAAN
Die burgerregteorganisasie AfriForum het op 17 Augustus 2021 'n buurtwag in Langebaan gestig. Dié buurtwag heet AfriForum se Weskus-buurtwag en…